Добри Жотев
Гравитация

chitanka.info

Обра̀мил раницата

на годините,

придвижвам се

като на сън.

Пред мене — трезвост.

Зад мен — нелепици.

А земната ни

гравитация,

в обра̀мената раница

притуря камък

върху камък,

камък върху камък.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.